b'\n_START_ARTICLE_\nKresty\n_START_PARAGRAPH_\nKresty (rus. \xd0\x9a\xd1\x80\xd0\xb5\xd1\x81\xd1\x82\xd1\x8b)\xc2\xa0\xe2\x80\x93 kal\xc4\x97jimas Rusijoje, Sankt Peterburgo Arsenalo krantin\xc4\x97je. Vienas did\xc5\xbeiausi\xc5\xb3 ir \xc5\xbeinomiausi\xc5\xb3 Rusijos kal\xc4\x97jim\xc5\xb3, u\xc5\xbeima 4,5 ha teritorij\xc4\x85. \xc5\xa0iuo metu jame veikia tardymo izoliatorius.\n_START_SECTION_\nIstorija\n_START_PARAGRAPH_\nVeikia nuo 1892\xc2\xa0m. Iki 1868\xc2\xa0m. toje vietoje veik\xc4\x97 \xe2\x80\x9eVyno miestelis\xe2\x80\x9c. Kai kalini\xc5\xb3 nebesutalpino Petropavlovsko tvirtov\xc4\x97, pagal architekto V. Lvovo projekt\xc4\x85 vyno r\xc5\xabsi\xc5\xb3 statiniai buvo pritaikyti trumpalaikio kalini\xc5\xb3 laikymo centrui. 1884\xc2\xa0m. pagal architekto A. Tomi\xc5\xa1ko projekt\xc4\x85 teritorijoje pastatytas naujas kal\xc4\x97jimas. Dviejuose 5 auk\xc5\xa1t\xc5\xb3 kry\xc5\xbeiaus formos (i\xc5\xa1 \xc4\x8dia kilo ir jo pavadinimas, rus. kry\xc5\xbeius\xc2\xa0\xe2\x80\x93 \xd0\x9a\xd1\x80\xd0\xb5\xd1\x81\xd1\x82) korpusuose yra 960 kamer\xc5\xb3, galin\xc4\x8di\xc5\xb3 sutalpinti 1150 kalini\xc5\xb3. Ta\xc4\x8diau visada j\xc5\xb3 kal\xc4\x97jime buvo gerokai daugiau._NEWLINE_Iki 1905\xc2\xa0m. \xc4\x8dia buvo laikomi tiek kriminaliniai nusikalt\xc4\x97liai, tiek politiniai kaliniai. Po 1905\xc2\xa0m. revoliucijos kal\xc4\x97jime \xc4\x97m\xc4\x97 vyrauti politiniai kaliniai. Po 1917\xc2\xa0m. Spalio perversmo Kresty kal\xc4\x97jime kalinti sovietin\xc4\x97s vald\xc5\xbeios prie\xc5\xa1ininkai, nuo 3 de\xc5\xa1imtme\xc4\x8dio pabaigos\xc2\xa0\xe2\x80\x93 ir prasid\xc4\x97jusi\xc5\xb3 masini\xc5\xb3 represij\xc5\xb3 aukos. Nuo 1964\xc2\xa0m. tardymo izoliatorius, turi ir muziej\xc5\xb3 . 2006\xc2\xa0m. priimtas sprendimas kal\xc4\x97jim\xc4\x85 i\xc5\xa1kelti, o pastatus parduoti. Nuo 2007\xc2\xa0m. naujasis kal\xc4\x97jimas prad\xc4\x97tas statyti priemiestiniame Kolpine.\n_START_SECTION_\n\xc5\xbdymiausi kaliniai\n_START_PARAGRAPH_\nKal\xc4\x97jime kal\xc4\x97jo lietuvi\xc5\xb3 knygne\xc5\xa1iai, 1916\xc2\xa0m.\xc2\xa0\xe2\x80\x93 poetas Julius Janonis._NEWLINE_Rusijos politiniai veik\xc4\x97jai: Aleksandras Kerenskis, Petras Miliukovas, Levas Trockis, Anatolijus Luna\xc4\x8diarskis, Levas Kamenevas, b\xc5\xabsimasis mar\xc5\xa1alas Konstantinas Rokosovskis, istorikas Levas Gumiliovas, aktorius Georgijus \xc5\xbd\xc5\xbeonovas, poetas Nikolajus Zabolockis ir kiti.'